Diari Oficial de la Generalitat Valenciana


Sumari del DOGV 8496, del 28-02-2019 (2019/1991)

Extracte de la Resolució de 22 de febrer de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD) per al finançament de projectes de cooperació internacional per al desenvolupament a executar en països i poblacions estructuralment empobrits.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8496

Data del DOGV
:   28-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1991


Data del document
:   22-02-2019

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Extracte

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

Extracte de la Resolució de 22 de febrer de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD) per al finançament de projectes de cooperació internacional per al desenvolupament a executar en països i poblacions estructuralment empobrits. [2019/1991]  
BDNS (identif.): 441578.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions:  
http://www.pap.minhap.gob.es/bdnstrans/index  
  
Primer. Entitats beneficiàries  
ONGD, amb capacitat financera i de gestió per a realitzar el projecte subvencionable, amb seu, domicili social o delegació permanent en la Comunitat Valenciana, inscrita en el Registre d'Agents de la Cooperació Internacional al Desenvolupament de la CV amb data anterior a l'01.01.2018, amb experiència, individualment o en agrupació amb altres ONGD, de 4 projectes executats de cooperació internacional al desenvolupament.  
  
Segon. Objecte  
1. Les actuacions a subvencionar en la present convocatòria, seran en dues modalitats:  
a) Modalitat A, Cooperació econòmica: Projectes i programes de cooperació internacional al desenvolupament a executar en països i poblacions estructuralment empobrits, que hauran de complir els següents requisits:  
  
 Adaptar-se als eixos, estratègies, objectius operatius i prioritats geogràfiques establits en el vigent Pla director de la Cooperació Valenciana. Pel que respecta a les prioritats geogràfiques, els projectes i programes presentats hauran de ser executats en algun/s dels següents països o territoris:  
- De Centreamèrica: Els països d'El Salvador, Guatemala,Hondures i Nicaragua  
- Del Carib: Els països de Cuba, Haití i República Dominicana.  
- De Sud-amèrica: Els països de Bolívia, Colòmbia, l'Equador, Paraguai i el Perú  
- De l'Àfrica Subsahariana: Els països de Burkina Faso, Txad, Etiòpia, Kenya, Mali, Mauritània, Moçambic, el Níger, el Senegal, Sudan i Sudan del Sud.  
- Del Magrib: Els països d'Algèria, el Marroc,Tunísia i Població Sahrauí.  
- D'Orient Mitjà: Els territoris palestins i població refugiada palestina.  
- D'Àsia: El país de l'Índia.  
  
Adaptar-se a la consecució d'algun/s dels Objectius de Desenvolupament Sostenible (ODS), identificant clarament les metes dels ODS que persegueix.  
No s'estableix un nombre màxim de projectes o programes dels quals cada entitat podrà ser beneficiària, però una entitat no podrà ser beneficiària de subvencions per un percentatge superior al 10 per 100 del total dels imports previstos en aquesta convocatòria.  
b) Modalitat, B Cooperació tècnica: Projectes de cooperació tècnica, que comprenguen actuacions que contemplen associacions amb el personal professional i la població beneficiària dels països socis, per a la seua qualificació, aprenentatge, acompanyament o formació contínua. Aquests projectes hauran de fomentar activitats d'interés públic i social, amb impactes definits en els territoris destinataris, que tinguen per finalitat l'impuls de partenariats, liderats pels agents de la cooperació valenciana, que promoguen el reforç de les capacitats necessàries d'institucions i organitzacions del país soci implicades directa o indirectament en la consecució de les metes dels Objectius de Desenvolupament Sostenible a les quals es compromet el país soci, a través de l'assessorament tècnic, la formació, capacitació i l'intercanvi i transferència de coneixement, i hauran de complir els següents requisits:  
   
Els projectes podran realitzar-se bé en la Comunitat Valenciana i/o en algun dels països definits en el IV Pla director de la Cooperació Valenciana.  
Els projectes subvencionables han de respondre a una necessitat real i a una demanda per part del propi país soci o soci local, que es contextualitze en les capacitats a desenvolupar en funció de les polítiques i plans que s'estiguen desenvolupant en aqueix país, i que s'oriente de manera que el suport a l'enfortiment de capacitats tècniques a nivell local siga el principal objectiu.  
  
Tercer. Bases reguladores  
Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenvolupament (DOGV número 8054, de 02.06.2017), d'ara en avant, Ordre 3/2017.  
  
Quart. Quantia i termini d'execució  
1. La convocatòria està dotada per un import total de 59.388.433,00 euros, dels quals 45.972.990,00 euros estan destinats a finançar despeses corrents i 4.000.000,00 euros a despeses de capital.  
2. L'import màxim de la subvenció a percebre serà:  
a) Per a la modalitat A (Cooperació econòmica):  
- En el cas de projectes, la subvenció no podrà ser superior a 400.000 euros, llevat que es presente per una agrupació de ONGD, en aquest cas l'import màxim no serà superior a 600.000 euros.  
- Per als programes no hi haurà límit, excepte el que s'estableix en l'apartat quatre del resolc cinqué de la convocatòria.  
b) Per a la modalitat B (Cooperació tècnica), l'import màxim de la subvenció per a cada projecte no podrà ser superior a 100.000 euros.  
3. Per a la modalitat A, els terminis màxims d'execució seran:  
- Per a cada projecte, un termini màxim de 24 mesos.  
- Per a cada programa, un termini màxim de 36 mesos.  
Per a la modalitat B, els projectes presentats hauran de tindre una duració màxima de 12 mesos.  
  
Cinqué. Termini de presentació de sol·licituds  
Les sol·licituds es presentaran en el termini d'un mes a comptar des de l'endemà a la publicació d'aquest extracte en el DOGV. L'incompliment de l'esmentat termini donarà lloc a l'exclusió de la convocatòria.  
  
Sisé. Altres requisits  
1. Sol·licituds: Es tramitaran exclusivament de forma telemàtica en la Seu Electrònica de la Generalitat Valenciana. La presentació de la sol·licitud de forma diferent a la telemàtica prevista en aquest apartat determinarà l'exclusió de la convocatòria.  
2. Documentació: la preceptiva del resolc huité de la convocatòria, i a l'efecte de valoració de projectes la documentació del Resolc Novè.  
  
3. Criteris de valoració: En l'avaluació tècnica s'haurà d'obtindre un mínim de 60 punts sobre 100, distribuïts d'acord amb els criteris de valoració, desenvolupats en els annexos I i II.  
  
València, 22 de febrer de 2019.- El conseller de Transparència, Responsabilitat Social, Participació i Cooperació: Manuel Alcaraz Ramos.